《辰十月八日同希周扫松灵石晚步松下怆然有怀》
宋代·谢直

小夫智解短，锥刀竞其身。
养志与养体，孰为能事亲。
堂堂父母躯，浩浩仁义贫。
此贫不以道，此乐岂非真。
我知我天分，人言葛天民。

作者简介：谢直，一名希孟，字古民，号晦斋，黄岩（今属浙江）人。孝宗淳熙十一年（一一八四）进士。历太社令，大理司直（《嘉定赤城志》卷三三）。宁宗嘉定十五年（一二二二）由添差嘉兴府通判罢（《宋会要辑稿》职官七五之三一）。清光绪《黄岩县志》卷二○有传。今录诗十七首。